ועדת הכלכלה, כנסת 15, פרוטוקול מספר 138, 2000-06-13 11:30

אברהם פורז: אנחנו מקיימים היום ישיבה לאחר שוועדת הכלכלה החליטה, לפי בקשתי ולפי הצעתי, למשוך את הצעת החוק, שכבר הונחה על שולחן מליאת הכנסת.

אברהם פורז: הסיבה העיקרית למשיכת הצעת החוק היא זו: כפי שזכור לכם הצעתי בישיבה הקודמת שאנחנו נאפשר לארגונים לשמירת איכות הסביבה, המנויים בסעיף 100 לחוק התכנון והבניה, באישור פרקליט מחוז, להגיש כתבי אישום על עבירה של התקנה בלתי חוקית של צלחות קליטה.

אברהם פורז: היתה פה הצבעה, של 2 נגד 3, הצעתי לא זכתה ברוב והיא נרשמה כהסתייגות.

אברהם פורז: לאחר שזה הגיע למליאה הגיעה לידי הודעה לתקשורת שנמסרה על-ידי מרכז השלטון המקומי, האומרת: "מרכז השלטון המקומי: לא נאכוף את חוקי התכנון והבניה על צלחות לווין ללא מתן תקציבים לפיקוח על הצבתן".

אברהם פורז: אמר ישב-ראש מרכז השלטון המקומי, מר אלדר: "אי אכיפת החוקים על התקנת צלחות הלווין היא אינטרס של בעלי ההון ועלולה לסכן את בריאות הציבור".

אברהם פורז: הוא אמר שהם פנו לשרי הפנים, האוצר והתקשורת "והודיעו להם כי הרשויות המקומיות לא יאכפו את חוקי התכנון והבניה על הצבת צלחות לווין, וזאת בשל הצעת החוק שאושרה בקריאה ראשונה בכנסת" - היא כבר אושרה בקריאה שניה ושלישית - "ואשר פוטרת את חברת YES מהצורך בהיתרי בניה.

אברהם פורז: " "אלדר ובירנבאום כתבו כי ללא מתן כלים תקציביים שיאפשרו פיקוח נאות על הצבת צלחות לווין לא יוכלו ראשי הרשויות המקומיות לבצע פיקוח נאות על הצבת צלחות הלווין, ולא יוכלו לערוב לכך שהצלחות שהוצבו ברחבי הרשויות המקומיות אינן מסכנות את הציבור.

אברהם פורז: " חשבתי שלאור העובדה שהשלטון המקומי מודיע ברחל בתך הקטנה, בריש גלי, שאין בכוונתם לאכוף, צריך שהוועדה תשקול מחדש את עמדתה, האם באמת אנחנו רוצים ליצור פה סיטואציה שיש חוק אבל אין אכיפת החוק.

אברהם פורז: כאמור, הוועדה בישיבה הקודמת קיבלה את הצעתי למשוך את הצעת החוק בחזרה מהמליאה, והנה אנחנו פה.

אברהם פורז: אני מציע לוועדה לעשות רביזיה בהחלטה הקודמת ולהחזיר לחוק את הסעיף האומר ש"ארגון לשמירה על איכות הסביבה, שאושר על-ידי שר הפנים, בהתאם לסעיף 100 לחוק התכנון והבניה, ובאישור פרקליט מחוז, יוכל להגיש קובלנה פלילית פרטית כנגד מי שהתקין צלחת קליטה שלא כדין", על המחזיק ועל המתקין.

אברהם פורז: לא מדובר על חברת הלווין, אלא אם כן היא תשתף פעולה בצורה אקטיבית בעבירה.

דרור בירנבאום: אני לא מתייחס להודעות לעיתונות.

דרור בירנבאום: הייתי יכול להעביר אליך מכתב שנשלח לשרים.

דרור בירנבאום: המכתב אומר שללא הסרת ההסתייגות שלך לגבי נושא האגרות - - -

אברהם פורז: זה לא הסתייגות.

אברהם פורז: עמדת רוב הוועדה היתה שאין אגרה.

אברהם פורז: הצעתכם לאגרה לא התקבלה בוועדה.

דרור בירנבאום: ההחלטה הזאת למעשה מעקרת את האפשרות ששר הפנים, שבידיו נתתם את האפשרות להתקין תקנות, יעשה את זה.

דרור בירנבאום: במסגרת התקנת התקנות הוא יכול, כמו שאתם יודעים, לקבוע גם את האגרות בגין אותן תקנות.

דרור בירנבאום: לכן, לא יעלה על הדעת ששוב מטלה נוספת - - -

אברהם פורז: מר בירנבאום, יש פה בעיה חוקית.

אברהם פורז: לא ניתן להטיל אגרה בהיעדר היתר.

אברהם פורז: אין אגרה על אי-היתר.

אברהם פורז: יש אגרה על היתר.

אברהם פורז: יש לנו שתי אפשרויות: 1) שאנחנו נאמר שכן צריך היטל, אולי היטל עבודה מצומצמת או היטל עבודה אחרת, ואז צריך להגיש 100,000 תיקים צהובים לרשויות המקומיות, עם פקידים, עם חישוב ועם תשלום אגרה; 2) או שאם אין היתר - אין אגרה, אלא אם כן אנחנו נקבע פה הסדר מיוחד האומר שגם בהיעדר אגרה יש היטל לטובת הרשות המקומית על עצם התקנת צלחת הקליטה.

דרור בירנבאום: אנחנו לא חוזרים בנו מההסכמה איתך ועם YES, שאין צורך ליצור את הביורוקרטיה הזאת.

דרור בירנבאום: אנחנו יצרנו מעין אגרת תיעוד, אולי כך נקרא לזה, שגם מהווה את אמצעי המימון לפיקוח בגין אותן תלונות, בגין אותם "ירוקים" שיבואו.

אברהם פורז: אותו אדם שגר בבניין והתקינו לו צלחת קליטה ללא רצונו ובאופן לא חוקי, האם הוא לא משלם ארנונה?

אברהם פורז: בשביל מה אתם גובים ארנונה?

דרור בירנבאום: מה זה שייך לארנונה?

דרור בירנבאום: ארנונה זה לעיריה ולא לפקחים.

דרור בירנבאום: הרי אתה מכיר את הפרדת הרשויות.

לימור לבנת: לפני שמר בירנבאום ממשיך, אני רוצה לשאול את יושב-ראש הוועדה מה נושא הדיון.

אברהם פורז: אני רוצה להחזיר את הסעיף ולאפשר לגופים הירוקים להגיש קובלנה פרטית.

לימור לבנת: זה מקובל עלי ואם אתה רוצה להחזיר את הסעיף, על זה יהיה דיון.

לימור לבנת: אבל עו"ד בירנבאום מדבר על דבר אחר.

לימור לבנת: בואו נבהיר לפחות, גם לאורחים בוועדה וגם לחברי הוועדה, מה הוא נושא הדיון ומה נפתח מחדש.

אברהם פורז: הוא רוצה לשכנע אותנו לפתוח גם את הנושא הזה.

אברהם הירשזון: אני מציע לפתוח הכל לדיון, את כל החוק.

אברהם פורז: חברת הכנסת לבנת, משעה שהחוק חזר מהמליאה יכולים להציע לנו, ואנחנו יכולים לקבל, לתקן כל נושא.

אברהם פורז: אנחנו לא כבולים היום.

אברהם פורז: לפעמים במליאה מחזירים חוק לפי סעיף 117 לתקנון, לנושא שהמליאה מפרשת.

אברהם פורז: אבל פה לא.

אברהם פורז: פה אנחנו משכנו את הצעת החוק ולכאורה הכל פתוח.

אברהם פורז: אני לא מציע לפתוח כלום.

לימור לבנת: כולנו יודעים למה החזרת את הצעת החוק ומה אתה מציע.

אברהם פורז: אבל אני לא יכול למנוע ממר בירנבאום לומר את דבריו.

לימור לבנת: אני לא מציעה לחסום את פיו.

לימור לבנת: אני רק מציעה שנדע כולנו מה באמת הנושא שבגינו ההצעה הוחזרה.

אברהם הירשזון: הייתי מבקש להקצין את הצעתה של חברת הכנסת לימור לבנת.

אברהם הירשזון: הבנתי כמוה שהדיון חזר אלינו מאחר ואתה מעלה מחדש את הצעתך הקודמת, באשר לסמכותם של "הגופים הירוקים".

אברהם הירשזון: לא היית רוצה שהיא תהיה כהסתייגות אלא כהצעת הוועדה.

אברהם הירשזון: קיימנו דיונים בנושא הזה.

אברהם הירשזון: אני מציע קודם כל לקיים הצבעה על הסעיף הזה, שהוא הסעיף המרכזי.

אברהם הירשזון: לאחר מכן יכול לעלות כל נושא אחר שכל אחד רוצה להעלות.

אברהם פורז: אבל זה יהיה לא אסתטי.

אברהם פורז: בא לפה ראש עיריה שמייצג את מרכז השלטון המקומי.

אברהם פורז: אני לא אומר שצריכים לקבל את עמדתו אבל אני חושב שמן הנימוס לשמוע אותו.

אברהם פורז: עדיף קודם לשמוע ואחר-כך להצביע.

אברהם פורז: הדיון לא יהיה ארוך, אני מבטיח לכם.

לימור לבנת: אנחנו לא מתנגדים לשמוע אותו.

לימור לבנת: רק שיידע מראש שאנחנו כנראה לא ניענה לבקשתו.

נחום לנגנטל: בפרט שהוא מגיע עד גבעת שמואל.

נחום לנגנטל: אני מודה שלגבי מר דרור בירנבאום יש לי אינטרס אישי.

דרור בירנבאום: אני רוצה להזכיר לחברי הכנסת שלמעשה כל צלחת קליטה צריכה היתר.

דרור בירנבאום: למעשה הכוח שמתוכו חברת YES מתקינה היום צלחות לווין - - -

אברהם פורז: אגב, בעתיד חלק מהמתקינים כן ילכו למסלול של היתר בכל זאת.

דרור בירנבאום: היום כל צלחות הקליטה חייבות בהיתר.

דרור בירנבאום: אז היתה בקשה שלך, שעליה ישבנו כ-3 חודשים, והגענו להסכם שקיבל תוקף של בית-משפט.

דרור בירנבאום: רוצה YES, מעוניינת ומבינה למה היא צריכה לשלם את אותה אגרה, שתקראו לה איך שאתם רוצים לקרוא לה, על מנת לטפל בפיקוח ובאכיפה.

דרור בירנבאום: באה הוועדה הנכבדה וחושבת שייעשו את זה יותר טוב "הירוקים".

דרור בירנבאום: אני חייב לומר לפרוטוקול שאני תוהה על כך, מכיוון שהאזרח מכיר את הכתובת הנגישה ביותר, את הרשות המקומית, ולא שום עמותה של "ירוקים" או סגולים וכדומה.

דרור בירנבאום: שוב זה יחזור לרשות המקומית ואז היא תודיע לאזרחים שהיא לא עושה את זה ותהיה פה הפקרות.

דרור בירנבאום: הרי ממה נבע הכל?

דרור בירנבאום: אנחנו באנו והצגנו את זה בפני YES.

דרור בירנבאום: שלא תחשבו ש-YES כחברה פרטית ששה אלי תשלום אגרה אבל היא הבינה שהטיפול בזה מצריך משאבים.

דרור בירנבאום: בתקנות של משרד הפנים דובר על כך שיהיו חייבים לדווח לרשות המוניציפלית איפה מתקינים, מה מתקינים ובאיזה מודל בחרו.

דרור בירנבאום: גם בזה יצטרכו לטפל ברשות המקומית ובתיוק הדוחות.

דרור בירנבאום: אני מודיע כאן בצורה הברורה ביותר, לא יהיה אפשר לגלגל אפילו נייר אחד על השלטון המקומי מבלי שבגינו יבוא כיסוי תקציבי.

דרור בירנבאום: אם YES מוכנה, אני לא יודע מדוע הכנסת צריכה להתעקש.

דרור בירנבאום: חברת הכנסת לבנת, מדוע להתעקש ולומר: העיקר לא לתת אגרה, כשהמשלם שלה מעוניין לשלם אותה?

דרור בירנבאום: אין לו גורם נוח ומתאים יותר מאשר הרשות המקומית בשטח כדי להעניק את השירות לתושב.

דרור בירנבאום: יש הסכם חתום.

דרור בירנבאום: האגרה הזאת היא אגרה ששוקללה, גם על-ידי חברת YES וגם על-ידי מרכז שלטון מקומי, והיא גם קיבלה תוקף של בית-משפט ועל-פיו היום מתקינים צלחות קליטה.

דרור בירנבאום: ¾ מצלחות הקליטה שיותקנו, עד שהחוק יכנס לתוקפו, חייבות באגרה, כי זה על-פי ההסכם שקיבל תוקף מבית-משפט, ומעתה ואילך אתם יוצרים מצב חדש שבו לא ישלמו יותר אגרה.

יחיאל אטיאס: היום האחריות והפיקוח על הבניה היא בידי הוועדה המקומית לתכנון ובניה.

יחיאל אטיאס: הפיקוח של "הירוקים" יכול לבוא בנוסף אבל הוא לא יכול להחליף אותו פיקוח של הרשויות המקומיות.

יחיאל אטיאס: אפילו אם תירצו להחליף, אתם משאירים אותנו עם האחריות.

יחיאל אטיאס: גם חוק התכנון והבניה וגם פקודת העיריות מטילים את הפיקוח על הבניה על הרשויות המקומיות.

יחיאל אטיאס: אתם יכולים לצרף את ארגון "הירוקים" בנוסף.

יחיאל אטיאס: יש פה גם טעות בקונספציה.

יחיאל אטיאס: זה לא פטור מהיתר בניה.

יחיאל אטיאס: זה פטור מותנה מהיתר בניה, מותנה בכך שהם יעמדו בדרישות החוק, בהסכמה לגבי מודלים, מרחקים מקו הבניין, התאמה לבניינים מסויימים.

יחיאל אטיאס: זה לא פטור מוחלט.

יחיאל אטיאס: מי יפקח על כך שהם יתקינו באמת לפי מה שסוכם?

יחיאל אטיאס: מי יאסוף את כל החומר הזה, יתעד אותו ויאחסן אותו?

לימור לבנת: מי מפקח על התקנה של דודי שמש, של אנטנות ושל מזגנים?

לימור לבנת: האם הרשויות המקומיות מפקחות על זה?

יחיאל אטיאס: הם לא פטורים מהיתר בניה.

יחיאל אטיאס: מזגנים למשל חייבים בהיתר בניה.

לימור לבנת: לא שאלתי מה חייב בהיתר.

לימור לבנת: שאלתי מי מפקח על התקנה של מזגנים.

יחיאל אטיאס: הרשויות המקומיות מפקחות, בוודאי.

לימור לבנת: האם הן מגישות תלונות נגד אזרחים שמתקינים מזגנים ללא היתר?

יחיאל אטיאס: בוודאי.

יחיאל אטיאס: פסק-הדין האחרון ניתן בראשון-לציון.

יחיאל אטיאס: הוצא צו לפרק את המזגן.

אברהם הירשזון: זה היה הצו הראשון והאחרון.

לימור לבנת: כמה תביעות כאלה הוגשו בעשר השנים האחרונות?

לימור לבנת: רק שנקבל מושג כללי.

דרור בירנבאום: אנחנו לא מחפשים את האזרח.

דרור בירנבאום: בדרך כלל זאת ריאקציה של שכן שמלין על כך.

דרור בירנבאום: אבל פה יבוא אותו תושב שיראה על גג הבית שלו, הקניין שלו, צלחת קליטה ואני אצטרך להגיד לו שאני לא יכול לטפל בו, שיילך ל"ירוקים", או שיילך לסגולים.

דרור בירנבאום: אתם רוצים לגלגל את זה?

דרור בירנבאום: אין לי בעיה, אבל אני רוצה שתדעו שאנחנו לא נהיה אחראים על זה.

לימור לבנת: כשהם באים בלהט כזה ומדברים על הצורך של הרשות לפקח, על הכלים לפקח, ומימון לתייק את הניירות ואת ההיתרים וכולי, אז עם כל הכבוד, אני רוצה באמת להבין האם הרשויות המקומיות מפקחות על מה שכבר נמצא תחת סמכותן ושאין עליו עוררין, שזה התקנת דודי שמש, התקנת אנטנות, התקנת מזגנים למיניהם וכולי.

לימור לבנת: למיטב ידיעתי הצנועה אין אכיפה של כל אותם נושאים שהזכרתי, אלא באמת במקרים שבהם שכן מגיש תלונה.

לימור לבנת: בא חבר הכנסת פורז, יושב-ראש הוועדה, ומבקש - ואני מניחה שאנחנו נקבל את בקשתו - להצביע מחדש על אותו סעיף שבישיבה הקודמת רובנו הצבענו נגדו.

לימור לבנת: אנחנו נקבל את זה כדי שבאמת יהיה מי שיהיה רשאי לפנות בשם אותם תושבים ולהגיש את הקובלנה הזאת.

לימור לבנת: אנחנו השתכנענו וקיבלנו את העמדה.

לימור לבנת: אבל בין זה ובין מין ציור תמונת מצב כזאת גורפת, כאילו הרשויות המקומיות כל היום רק הולכות ואוכפות את חוקי הבניה?

לימור לבנת: אפילו על סגירת מרפסות אתם לא אוכפים, שם זה חמור פי מיליון יותר מאשר בהתקנת צלחת לווין.

נחום לנגנטל: אני, כמו עורך-דין בהתנדבות, אומר להם: תגידו שלא אוכפים באופן גורף.

נחום לנגנטל: יש הבדל בין רשות לרשות, בין מקום למקום.

נחום לנגנטל: זאת תשובה יותר סבירה, האמינו לי.

דרור בירנבאום: יש כאן החלטה גורפת ותקדימית, להוציא לגוף חיצוני דבר שעל-פי החוק היה באחריותה של הוועדה המקומית לתכנון ובניה.

אביעד ויסולי: לפי סעיף 100 לחוק התכנון והבניה מדובר על 6 ארגונים.

אביעד ויסולי: אנחנו עבדנו איתם.

אביעד ויסולי: כשפונים אלינו אנשים אנחנו מפנים אותם.

אביעד ויסולי: אותם 6 ארגונים - זה דבר פיקטיבי.

אביעד ויסולי: אף אחד מהם לא מגיש תביעה על-פי סעיף 100.

אביעד ויסולי: יש להם היתר בחוק אבל אף אחד לא משתמש בזה.

אביעד ויסולי: באופן עקרוני הם לא מתעסקים בכלל במענה לתביעות של אזרחים.

אביעד ויסולי: לשים משהו שלא קיים כמפקח, לשים פיקציה, זה יהיה חסר משמעות.

אברהם פורז: עד היום הם יכלו לפי סעיף 100 לחוק התכנון והבניה להגיש התנגדות לתוכניות.

אברהם פורז: כעת הם יוכלו להגיש תביעות.

יחיאל אטיאס: לא רק שהחובה לפקח על הבניה מוטלת על הרשות המקומית.

יחיאל אטיאס: גם האחריות.

יחיאל אטיאס: מה שאתם עושים, בכל הכבוד, הוא מעשה שלא ייעשה.

יחיאל אטיאס: אם אנטנה תיפול וייגרם נזק, למרות שזה נראה דבר תלוש מהמציאות, אם כך יקרה התביעה הראשונה תוגש נגד הרשות המקומית כי היא אחראית על הפיקוח על הבניה.

אברהם פורז: למה?

אברהם פורז: במדינה הזאת עד לפני 10 שנים, עד שבאו הכבלים, כדי לקלוט שידורי טלוויזיה היה לנו את הסולמות הגדולים האלה, ובטח נפלו כמה אנטנות פה ושם.

אברהם פורז: כמה תביעות הוגשו נגד רשויות מקומיות לגבי דברים כאלה?

אברהם פורז: על סמך מה?

אברהם פורז: איזה עילת תביעה יש נגד הרשות המקומית?

יחיאל אטיאס: על סמך רשלנות בפיקוח על הבניה.

יחיאל אטיאס: יש לי פסקי-דין.

יחיאל אטיאס: אם אדוני ירצה, אני אעביר לו אותם.

יחיאל אטיאס: בכל בניה שנעשית ברשלנות אחראים המתקין, מי שביצע את העבודה, והרשות המקומית.

אברהם פורז: רבותי, אני מעלה שוב להצבעה את הצעתי מהפעם הקודמת, לפיה אנחנו נתקן את חוק התכנון והבניה, בתיקון עקיף, ואחרי סעיף 266א יבוא: "קובלנה 266ב.

אברהם פורז: (א) גוף מהגופים הציבוריים והמקצועיים שאושרו לענין סעיף 100(3) לחוק התכנון והבניה, התשכ"ה-1965, רשאי להגיש קובלנה כאמור בסעיף 68 לחוק סדר הדין הפלילי [נוסח משולב], התשמ"ב-1982, נגד מבקש ההתקנה של צלחת קליטה ונגד מי שהתקין את צלחת הקליטה, אם צלחת הקליטה הותקנה בניגוד להוראות סעיפים 145 ו-266א.

אברהם פורז: אנחנו רוצים פה איזה מסננת, שזה לא יהיה טרדני וקנטרני.

אברהם פורז: "(ג) בסעיף זה, "מבקש ההתקנה" - בעל דירה שצלחת הקליטה הותקנה על פי בקשתו.

אברהם פורז: ".

אברהם פורז: קרי, מדובר בבעל הדירה ובמי שהתקין לו.

אברהם פורז: לא נגד חברת הלווין.

אברהם פורז: אנחנו גם אומרים שבחוק סדר הדין הפלילי [נוסח משולב], התשמ"ב-1982, בתוספת השניה, בסופה יבוא: "(19) עבירה לפי סעיף 204 לחוק התכנון והבניה, התשכ"ה-1965 בנוגע להתקנת צלחת קליטה כהגדרתה בסעיף 266א לחוק האמור ובסייגים האמורים באותו סעיף ובסעיף 266ב.

אברהם פורז: ".

אברהם פורז: במלים אחרות, זה הנוסח שכוונתו לשרת את המטרה.

אברהם פורז: אגב, יש 15 גופים שיכולים לתבוע, ביניהם אתרא קדישא.

אברהם פורז: אני מניח שהם לא יעסקו בצלחות הלווין.

אברהם פורז: נתנו להם בצדק אפשרות להתנגד כאשר מפקידים תוכנית והם חושבים שזה אתר שהוא נניח בית עלמין היסטורי.

אברהם פורז: אבל יש פה קבוצה יפה מאוד של גופים שיכולים לעשות פיקוח.

לימור לבנת: לדעתי יש פה ניגוד עניינים בין העובדה שאתרא קדישא יכולה להתנגד ובין ההצעה להטיל מס עזבון ...

נחום לנגנטל: אני מוכן להצביע בעד הצעתך ובתנאי שלא תמחקו אותנו מההסתייגות.

לימור לבנת: ההסתייגויות לצורך הדיבור - זה בסדר.

יחיאל אטיאס: אדוני היושב-ראש, רק דבר אחד: אני מבקש לשמוע את עמדתה של YES.

יחיאל אטיאס: יש לנו הסכם איתם שאושר בבית-משפט, שבו כתוב שנשתף פעולה בהעברת החוק.

אברהם פורז: רבותי, אני יוכל לתת ל-YES להציג את עמדתה, אבל היא לא מעניינת אותי.

אברהם פורז: אגיד לכם למה.

אברהם פורז: יש כלל האומר: כופין אותו עד שאומר רוצה אני.

אברהם פורז: אחרי שהלכתם לבית-המשפט וכנראה עצרתם את כל הפרוייקט, בלחץ הזה הם כנראה הבינו שהמצב קשה והחליטו לשלם על כל צלחת קליטה סכום מסויים, שהיה מתגלגל על הצרכן.

דרור בירנבאום: אני מאוד מופתע מחברתי המחוקקת.

דרור בירנבאום: היא היתה שרה כאשר ניתן זיכיון ועל-פי ההגדרה כולם ב-YES עברו עבירה פלילית.

דרור בירנבאום: הם היום עבריינים בעשרות אלפי מקרים.

דרור בירנבאום: צריך לברר את זה.

דרור בירנבאום: הם התקינו עשרות צלחות קליטה בעבריינות פלילית.

דרור בירנבאום: חברת הכנסת לבנת, כשרת התקשורת את נתת להם זיכיון ועל-פי ההגדרה הם עבריינים.

דרור בירנבאום: למה קיבלנו אגרה?

דרור בירנבאום: כי השקענו בזה עבודה רבה.

לימור לבנת: אדוני, בכל הכבוד, אני מאוד ממליצה לך, אם יש לך משהו לומר, תאמר אותו בבקשה בבית-המשפט.

לימור לבנת: פה בוועדה תואיל בטובך להתנהג בכבוד לחברי הכנסת, כפי שאנחנו מתנהגים בכבוד אליכם.

לימור לבנת: זה לא מקובל עלי בכלל.

לימור לבנת: אם נעשו עבירות פליליות, אני ממליצה לך לגשת ברגע זה למשטרה.

אביעד ויסולי: כבר הגשנו תלונה על 15,000 עבירות פליליות.

אביעד ויסולי: אתם רוצים להגן עליהם?

אביעד ויסולי: תגנו.

אברהם פורז: לדעתי המשטרה עסוקה בכמה תיקים אחרים, אין לה זמן לזה.

אברהם פורז: מר בירנבאום, ראיתי את הסכם הפשרה שלכם וקראתי אותו.

אברהם פורז: קראתי שאתם גם תסייעו לקידום החקיקה.

אברהם פורז: הבעיה שלי היא בכלל לא עם חברת YES.

אברהם פורז: היא אולי מוכנה לשלם כמה שנשית עליהם פר צלחת קליטה כי יגלגלו את זה על הצרכנים.

אברהם פורז: הצרכנים זה אנחנו.

אברהם פורז: הרי הם לא יביאו כסף מהבית, וגם בבית זה חברת "בזק", זה גם גוף ציבורי בחלקו.

אברהם פורז: אני חושב שאין הצדקה לרשות מקומית לבקש אגרה כשאין היתר.

אברהם פורז: זה לא מסתדר.

אברהם פורז: זאת עמדת הרוב.

מוריאל מטלון: אנחנו לא דיברנו כי חשבנו שכשם שהנחקר לא צריך לקבוע מי חוקר אותו, מי שהוא נשוא האכיפה לא צריך להגיד איך תהיה האכיפה.

מוריאל מטלון: אבל יחד עם זה, למען הסדר הטוב, עלי לציין שיש לנו הסכם שאנחנו מחוייבים בו.

מוריאל מטלון: עמדתנו היתה, כפי שהודענו אותה גם בכתובים לוועדה, שאנחנו תמכנו בהסכם ובכל ההסדרים עם מרכז השלטון המקומי.

לימור לבנת: אני רוצה להגיד שאני אכן הייתי שרת התקשורת ונתתי רשיון לחברת YES ואני מאוד גאה בזה.

לימור לבנת: אני חושבת שכל הציבור בישראל ייצא נשכר מזה.

מיכל רפאלי-כדורי: אני רוצה לומר לחבר הכנסת פורז ולחברי ממרכז השלטון המקומי, שאנחנו ב-YES לא נסוגונו מההסכם הזה.

מיכל רפאלי-כדורי: אנחנו גם חשבנו בשלב הראשון שאפשר לעגן אותו בחקיקה.

מיכל רפאלי-כדורי: הכנסת חשבה אחרת מאיתנו וקיבלנו את ההכרעה.

אברהם פורז: אני מבין שהפעם כפו עליכם הר כגיגית ואתם לא כל-כך מצטערים על הכפייה הזאת.

מוריאל מטלון: ניראה מה "הירוקים" יעשו לנו.

אברהם פורז: אני מעלה את הצעתי להצבעה, לכלול את זה כעמדת הוועדה.

אברהם פורז: בעד - 4 אין מתנגדים ההצעה נתקבלה.

אברהם פורז: אנחנו מחליטים להעביר את הצעת החוק לקריאה שניה ושלישית, עם כל התיקונים שהוכנסו.

אברהם פורז: הצבעה על הצעת חוק הבזק (תיקון מס' 23) (התקנת צלחות לקליטת שידורי טלוויזיה באמצעות לווין), התש"ס-2000 בעד - 4 אין מתנגדים ההצעה נתקבלה, לקריאה שניה ושלישית.

מיכל רפאלי-כדורי: אני מבקשת להעיר הערה לנוכח הערתם של חברי מרכז השלטון המקומי, בעת שיצאו מהישיבה, שטרחו להגיד עלינו לפרוטוקול שאנחנו לא התכוונו לכבד את זה ושהם מתכוונים כבר היום להגיש תביעות.

מיכל רפאלי-כדורי: לאור זה אני מבקשת מהוועדה לזרז ככל הניתן את הכנסת החוק לתוקף.

אברהם פורז: היועץ המשפטי שלנו יכין את זה כבר היום, כי הניסוחים קיימים.

אברהם פורז: לדעתי זה יונח על שולחן המליאה לכל המאוחר מחר ובשבוע הבא תתקיים הצבעה במליאה בקריאה שניה ושלישית.

אברהם פורז: שונות נשאר לנו עוד דבר אחד.

אברהם פורז: במסגרת החוק להגברת הצמיחה והתעסוקה ולהשגת יעדי התקציב לשנת 1988 (תיקוני חקיקה), הידוע כחוק ההסדרים, תוקן גם חוק הבזק ונוסף בו פרק ב'2 "שידורי טלוויזיה באמצעות לווין".

אברהם פורז: בתיקון זה שנדון בוועדת הכספים של הכנסת נכלל גם סעיף 6מח(ג) הקובע כי תקנות בנושאים שונים הקשורים למתן רישיון לשידורי לווין, כמו נושא הבעלויות הצולבות, יהיו טעונות אישור ועדת הכספים.

אברהם פורז: במלים אחרות, לקחו את הסמכות הזאת מוועדת הכלכלה.

אברהם פורז: אני לא יודע מה היתה הסיבה לכך.

לימור לבנת: יש לי ניגוד עניינים פה וגם לחבר הכנסת לנגנטל, שנינו חברי ועדת הכספים.

אברהם פורז: אני חושב שכל הסמכויות צריכות להיות בוועדת הכלכלה.

אברהם פורז: זה אבסורד שחלק מהתקנות פה וחלק מהתקנות שם, שפעם באים לפה ופעם באים לשם.

אברהם פורז: אני חושב שאנחנו מספיק מבוגרים כדי שהסמכויות האלה יהיו בידי ועדת הכלכלה.

אברהם פורז: האם אתם בעד?

לימור לבנת: אני מבקשת לא להשתתף בהצבעה הזאת.

נחום לנגנטל: לא נעים לי מיושב-ראש ועדת הכספים, אבל אתה צודק.

אברהם פורז: נצביע על ההצעה הזאת, להחזיר את הסמכות לוועדת הכלכלה.

אברהם פורז: בעד - 2 אין מתנגדים ההצעה נתקבלה.

אברהם פורז: בעתיד כשיהיו לכם בעיות עם הלווין תחזרו אלינו.

אברהם פורז: אני מאוד מודה לכולכם.